  Туспуктэм: Ольга Козачёк Наталия Сильвестрова Удмуртиын шутэтскон нуналъёсы куазь лымыё луоз, тӧл секундскын 8-13 метре пельтоз. Со сярысь улосвыл Гидрометцентрлэн пресс-службаез ивортӥз. Матысь уе -4…-9 градус луоз, ӵуказе ӵукна -2…-7 градуслэсь вылӥе уз ӝутскы. Кӧня ке но золгес лымыялоз. Арнянуналэ, 29-тӥ коньывуонэ, лымыян кужмоялоз, кот лымы, интыосын ӧй зор усьыны быгатоз быгатоз. Уйин температура ӝутскыны кутскоз но ӵукналы -1…-6 градус тупатскоз, нуназе -4…+1 градус луоз. Вордӥськонэ, 30-тӥ коньывуонэ, лымы ӧжытгес усёз, тӧл кӧня ке лябӟоз. Нунал ӵоже 0…-5 градус возиськоз. Шутэтскон нуналъёсы но вуоно арнялэн кутсконаз сюресъёс вылын йӧвалег луоз, зол лымыяку лымы вӧлдэт кылдоз. Нырысь-валысь чакланъёсъя, арнялэн шораз мускыт но тӧло куазь тупатскоз, температура ӝутскоз. Тегъёс: Удмуртия куазь Гидрометцентр  